Onsdag formiddag måtte Skagens Museum evakueres på grund af en brandalarm. Heldigvis var der ingen brand og museet kunne hurtigt genåbnes.

Klokken 9.30 onsdag formiddag gik brandalarmen på Skagens Museum. Museet måtte evakueres og lukkes indtil brandvæsenet ankom. Da brandfolkene ankom, blev det hurtigt konstateret, at der ingen brand var. En håndværker havde brugt en luftkompressor til at støve af med, og dermed aktiveret brandalarmen ved et uheld. Museet kunne allerede åbne igen efter en halv time.